CELEX: 52015PC0234
Language: sl
Date: 2015-05-29
Title: Predlog SKLEP SVETA o stališču, ki naj se v imenu Evropske unije zastopa na Svetovni konferenci o radiokomunikacijah leta 2015 (WRC 2015) Mednarodne telekomunikacijske zveze (ITU)

EVROPSKA
                           KOMISIJA

                                                  Bruselj, 29.5.2015
                                                  COM(2015) 234 final

                                                  ANNEX 1

                                       PRILOGA

                                            k

                                       Predlogu
                                    SKLEPA SVETA

        o stališču, ki naj se v imenu Evropske unije zastopa na Svetovni konferenci o
     radiokomunikacijah leta 2015 (WRC 2015) Mednarodne telekomunikacijske zveze
                                            (ITU)

SL                                                                                      SL
 ---pagebreak---                                                PRILOGA
                                                    k

                                               Predlogu
                                            SKLEPA SVETA

             o stališču, ki naj se v imenu Evropske unije zastopa na Svetovni konferenci o
          radiokomunikacijah leta 2015 (WRC 2015) Mednarodne telekomunikacijske zveze
                                                 (ITU)

     Pri pogajanjih o spremembah Pravilnika o radiokomunikacijah ITU in njihovem sprejemanju
     na Svetovni konferenci o radiokomunikacijah leta 2015 je treba v imenu Unije zavzeti
     naslednja stališča.

     1.        Pod točko 1.1 dnevnega reda:
              frekvenčni pas 1 452 MHz–1 492 MHz in sosednja pasova 1 427 MHz–1 452 MHz
               ter 1 492 MHz–1 518 MHz naj se določijo za mednarodne mobilne telekomunikacije,
               hkrati pa naj se zaščitijo pasivne storitve pod frekvenco 1 427 MHz;
              frekvenčni pas 3 400 MHz–3 800 MHz naj se razporedi na ko-primarni osnovi za
               mobilne storitve in naj se določi za mednarodne mobilne telekomunikacije;
              ko-primarna razporeditev frekvenčnega pasu 470 MHz–694 MHz za mobilne storitve
               v Evropi naj se zavrne;
              frekvenčnima pasovoma 5 350 –5 470 MHz in 5 725 MHz–5 850 MHz naj se ne
               doda ko-primarna razporeditev za mobilne storitve, navedena frekvenčna pasova ter
               frekvenčni pas 5 850 MHz–5 925 MHz naj se ne določijo za mednarodne mobilne
               telekomunikacije, vendar naj se ti trije frekvenčni pasovi še naprej preučujejo z
               namenom morebitne prihodnje uporabe za radijska lokalna omrežja, v vseh primerih
               pa naj se zagotovi zaščita primarne uporabe.
     2.        Pod točko 1.2 dnevnega reda:
              določijo naj se ravni zaščite za radiodifuzne storitve na frekvencah pod 694 MHz
               skladno z rezultati študij, ki jih je izvedla Evropska konferenca poštnih in
               telekomunikacijskih uprav, in spodnji rob frekvenčnega pasu naj se določi pri
               frekvenci 694 MHz;
              dodatne omejitve za zaščito radiodifuzije v frekvenčnem pasu 694 MHz–790 MHz
               naj se ne sprejmejo, lahko pa se sprejmejo ukrepi za zagotovitev uravnoteženega
               soobstoja brezžičnih širokopasovnih storitev in obstoječih letalskih
               radionavigacijskih sistemov na vzhodnih mejah Evropske unije v frekvenčnem
               pasu 694 MHz –790 MHz.
     3.        Pod točko 1.18 dnevnega reda naj se frekvenčni pas 77,5 GHz–78 GHz razporedi za
               radiolokacijske storitve, zagotovi naj se uporaba tega pasu za avtomobilske radarje,
               pri čemer naj se ne uvajajo pretirane omejitve, vendar naj se upošteva, da morajo biti
               radioastronomske postaje še naprej deležne zaščite;
     4.        Pod točko 10 dnevnega reda je treba podpreti predlog, da bi bila na dnevni red
               Svetovne konference o radiokomunikacijah leta 2019 (WRC 2019) uvrščena točka,

SL                                                  2                                                   SL
 ---pagebreak---           namenjena potrebam po radijskem spektru za mobilne sisteme 5G, s poudarkom na
          frekvencah nad 6 GHz za nove razporeditve in na skupnem pristopu k izvajanju
          ustreznih študij o združljivosti v obdobju do WRC 2019.
     5.   Pri pogajanjih o zadevnih spremembah Pravilnika o radiokomunikacijah ITU na
          WRC 2015 je treba zagotoviti upoštevanje zakonodaje Unije, posebno pa
          spoštovanje načel iz člena 9 Direktive 2002/21/ES o skupnem regulativnem okviru
          za elektronska komunikacijska omrežja in storitve ter Sklepa št. 243/2012/EU o
          vzpostavitvi večletnega programa politike radijskega spektra, in zagotoviti, da
          spremembe ne bodo vplivale na njen predvideni prihodnji razvoj.

SL                                          3                                               SL
 ---documentbreak---                            EVROPSKA
                           KOMISIJA

                                                   Bruselj, 29.5.2015
                                                   COM(2015) 234 final

                                                   2015/0119 (NLE)

                                         Predlog

                                     SKLEP SVETA

        o stališču, ki naj se v imenu Evropske unije zastopa na Svetovni konferenci o
     radiokomunikacijah leta 2015 (WRC 2015) Mednarodne telekomunikacijske zveze
                                            (ITU)

                                  (Besedilo velja za EGP)

SL                                                                                      SL
 ---pagebreak---                                 OBRAZLOŽITVENI MEMORANDUM

     1.      OZADJE PREDLOGA
     Na Svetovni konferenci o radiokomunikacijah (WRC) se sprejemajo spremembe Pravilnika o
     radiokomunikacijah (RR), s katerimi so opredeljeni čezmejni vidiki uporabe radijskega
     spektra, zlasti z odločanjem o tem, za katere radijske storitve bodo razporejeni posebni pasovi
     radijskega spektra. Vsaka Svetovna konferenca o radiokomunikacijah se ukvarja samo z
     določeno skupino Pravilnika o radiokomunikacijah, pri čemer določa pasove radijskega
     spektra, o katerih bo tekla razprava, in področje uporabe posameznih rezultatov na podlagi
     dnevnega reda, sprejetega na prejšnji Svetovni konferenci o radiokomunikacijah. Naslednja
     konferenca bo v Ženevi od 2. do 27. novembra 2015. Po več letih pripravljalnega dela se bo
     končala s sprejetjem sprememb Pravilnika o radiokomunikacijah Mednarodne
     telekomunikacijske zveze (ITU).
     Vse države članice EU so članice Mednarodne telekomunikacijske zveze in imajo dejavno
     vlogo pri prilagajanju Pravilnika o radiokomunikacijah. Evropska unija je „članica sektorja“;
     to je status, podoben tistemu, ki ga imajo panožne organizacije. Skupen pristop k načrtovanju
     radijskega spektra na nacionalnih ozemljih pomeni, da lahko Pravilnik o radiokomunikacijah
     v praksi pomembno vpliva na uporabo radijskega spektra, tudi v docela notranjih situacijah.
     Strateška in dosledna politika EU glede radijskega spektra je ključen element sodobne
     informacijske družbe in prispeva k lažjemu izvajanju širokega niza ciljev politike; Evropski
     parlament in Svet sta radiofrekvenčnemu spektru priznala pomembnost predvsem v
     Direktivi 2002/21/ES z dne 7. marca 2002 o skupnem regulativnem okviru za elektronska
     komunikacijska omrežja in storitve1 (v nadaljnjem besedilu: okvirna direktiva) in Sklepu št.
     243/2012/EU o vzpostavitvi večletnega programa politike radijskega spektra2. V okvirni
     direktivi3 je izrecno omenjen Pravilnik o radiokomunikacijah, ki ga morajo države članice
     spoštovati. Poleg tega Odločba Evropskega parlamenta in Sveta št. 676/2002/ES o pravnem
     okviru za politiko radijskega spektra v Evropski skupnosti (Odločba o radijskem spektru)
     zahteva, da se pri dejavnosti v okviru te odločbe ustrezno upošteva delo v ITU.
     Zato je bistvenega pomena, da odločitve, sprejete na Svetovni konferenci o
     radiokomunikacijah leta 2015 (WRC 2015), Uniji omogočijo izvajanje njene notranje
     pristojnosti za vzpostavitev notranjega trga in razvoj ustreznih politik. V zvezi s tem mora
     Unija zagotoviti uveljavitev in zaščito svojih interesov med pogajanji na Svetovni konferenci
     o radiokomunikacijah.

     2.      REZULTATI POSVETOVANJ Z ZAINTERESIRANIMI STRANMI IN
             OCENE UČINKA
     Vsebino pogajanj za Svetovno konferenco o radiokomunikacijah leta 2015 je od leta 2012
     pripravljala Evropska konferenca poštnih in telekomunikacijskih uprav (CEPT). Vsi sestanki
     Evropske konference poštnih in telekomunikacijskih uprav so bili odprti za zainteresirane
     deležnike. Poleg tega sta Komisija in Evropska konferenca poštnih in telekomunikacijskih
     uprav priredili dve skupni delavnici (10. decembra 2013 in 14. aprila 2015), na katerih so bili
     predstavljeni predhodni cilji evropske politike ter trenutno stanje znotraj Evropske konference

     1
            UL L 108, 24.4.2002, spremenjena z Direktivo 2009/140/ES, UL L 337, 18.12.2009.
     2
            UL L 81, 21.3.2012.
     3
            Prav tam, člen 9(1).

SL                                                     2                                               SL
 ---pagebreak---      poštnih in telekomunikacijskih uprav. Skupina za politiko radijskega spektra je podala mnenje
     19. februarja 2015 po javnem posvetovanju.

     3.      PRAVNI ELEMENTI PREDLOGA
     Mednarodna telekomunikacijska zveza je agencija Združenih narodov, odgovorna za podporo
     razvoju telekomunikacij na svetovni ravni. Vse države članic EU so članice Mednarodne
     telekomunikacijske zveze. Naloga sektorja za radiokomunikacije (ITU-R), organa
     Mednarodne telekomunikacijske zveze, ki se ukvarja z radijskimi komunikacijami in drugimi
     nameni za uporabo radijskega spektra, je na eni strani „razporeditev pasov radijskega spektra,
     razdelitev radijskih frekvenc“ in na drugi strani „registracija dodelitev radijskih frekvenc in,
     za vesoljske storitve, z njimi povezane orbitalne lege v orbiti geostacionarnega satelita ali
     vseh z njimi povezanih značilnostih satelitov v drugih orbitah za preprečitev škodljivega
     motenja med radijskimi postajami različnih držav4“.
     Instrument za opravljanje prvega dela te vloge je Pravilnik o radiokomunikacijah, ki se
     upošteva kot mednarodna pogodba in ki se revidira na vsaki Svetovni konferenci o
     radiokomunikacijah. Pravilnik o radiokomunikacijah ne predpisuje konkretne uporabe
     radijskega spektra znotraj meja posameznih članic ITU. Ker pa ureja uporabo radijskega
     spektra tako, da preprečuje čezmejno motenje in določa prednostne vrste komunikacije, v
     številnih pogledih vpliva na rabo radijskega spektra znotraj vsake članice ITU in posledično v
     celotni Uniji. Večina točk dnevnega reda WRC 2015 bo vključevala spremembo uporabe
     posameznega pasu ali pasov radijskega spektra; poudarek bo sicer na področju uporabe,
     vendar bo treba rezultat doseči s pogajanji, pri katerih bodo potrebni kompromisi.
     Spremembe Pravilnika o radiokomunikacijah bodo začasno veljale za vsako pogodbenico, ki
     je podpisala spremembo.5 V vsakem primeru pa se bo štelo, da pogodbenice soglašajo s tem,
     da jih sprememba zavezuje, 36 mesecev od dne začetka veljavnosti spremembe.6 Sprememba
     Pravilnika o radiokomunikacijah na Svetovni konferenci o radiokomunikacijah leta 2015 bo
     imela torej za posledico nastanek akta s pravnimi učinki v smislu člena 218(9) PDEU. Zato bi
     bilo treba oblikovati stališča, ki bi jih bilo treba sprejeti v imenu Unije.
     Pravilnik o radiokomunikacijah ITU bi lahko v več pogledih vplival na področje uporabe
     skupnih pravil EU ali ga spremenil. V skladu z drugim odstavkom člena 9(1) okvirne
     direktive države članice pri uporabi člena 9, ki se nanaša na upravljanje radijskih frekvenc za
     elektronske komunikacijske storitve, „spoštujejo ustrezne mednarodne sporazume, vključno s
     Pravilnikom o radiokomunikacijah Mednarodne telekomunikacijske zveze“. Sprememba
     Pravilnika o radiokomunikacijah ITU bi zato lahko vplivala na člen 9 ali spremenila njegovo
     področje uporabe.
     Posebej glede radijskega spektra člen 10 Sklepa št. 243/2012/EU določa, da se pri
     mednarodnih pogajanjih v zvezi zadevami, povezanimi s spektrom, „če je predmet
     mednarodnih pogajanj v pristojnosti Unije, [...] stališče Unije določi v skladu s pravom
     Unije“.
     Poleg tega je Komisija za zagotovitev razpoložljivosti in učinkovite uporabe radijskega
     spektra v Uniji sprejela več sklepov o tehničnem usklajevanju na podlagi Odločbe o radijskem
     spektru (št. 676/2002/ES). Ti sklepi so bili sprejeti v sodelovanju z državami članicami v

     4
            Ustava ITU, člen 1 in člen 2(a).
     5
            Člen 54(3) penter ustave ITU.
     6
            Člen 54(5) bis ustave ITU.

SL                                                  3                                                   SL
 ---pagebreak---      okviru Odbora za radijski spekter in ob tehnični podpori Evropske konference poštnih in
     telekomunikacijskih uprav.
     Pregled točk dnevnega reda WRC 2015 kaže, da bi lahko tri točke neposredno vplivale na
     skupna pravila ali spremenile njihovo področje uporabe, saj jih zajema zakonodaja Evropske
     unije oziroma v zvezi z njimi teče konkreten regulativni postopek. Dve točki dnevnega reda se
     nanašata na storitve elektronske komunikacije in sta neposredno povezani s prizadevanji
     Evropske unije, da bi svojim državljanom zagotovila povezljivost. Tretja se nanaša na
     avtomobilsko varnost:
     – točka 1.1 dnevnega reda o spektru za mednarodne mobilne telekomunikacije (IMT), ki v
     zakonodaji Evropske unije ustreza mobilnim širokopasovnim povezavam. Za to točko
     dnevnega reda je pomembno določilo v programu za politiko radiofrekvenčnega spektra, v
     skladu s katerim se v Evropski uniji za brezžične širokopasovne povezave dodeli vsaj 1 200
     MHz. V zvezi z ustreznimi pasovi obstaja tudi Odločba Komisije 2008/411/ES, s katero se
     frekvenčni pas 3 400 Mhz–3 800 MHz usklajuje za brezžične širokopasovne povezave,
     Izvedbeni sklep Komisije 2015/750/EU o harmonizaciji frekvenčnega pasu 1 452MHz–
     1 492 MHz za navzdolnjo povezavo za širokopasovni prenos, Odločba Komisije 2008/671/ES
     o usklajeni uporabi frekvenčnega pasu 5 875–5 905 MHz za inteligentne transportne sisteme
     ter stalno pooblastilo Evropske konference poštnih in telekomunikacijskih uprav glede
     uporabe radijskih lokalnih omrežij v frekvenčnih pasovih 5 350 MHz–5 470 MHz
     in 5 725 MHz–5 925 MHz,
     – točka 1.2 dnevnega reda o določitvi parametrov za uporabo frekvenčnega pasu 700 MHz za
     mednarodne mobilne telekomunikacije. Na Svetovni konferenci o radiokomunikacijah
     leta 2012 (WRC 2012) je bil ta pas poleg obstoječe razporeditve za radiodifuzijo na ko-
     primarni osnovi razporejen za mobilne storitve, z veljavnostjo od Svetovne konference o
     radiokomunikacijah leta 2015. Glede tega frekvenčnega pasu je Evropska konferenca poštnih
     in telekomunikacijskih uprav dobila pooblastilo za pripravo usklajenih tehničnih pogojev za
     uporabo radijskega spektra v pasu 694 MHz–790 MHz za brezžični širokopasovni prenos. Kot
     je sporočila Komisija, je pri odločitvah v Mednarodni telekomunikacijski zvezi potrebna čim
     večja prilagodljivost, da bi lahko Svet in Parlament odločala o prihodnji uporabi tega
     frekvenčnega pasu, ter
     – točka 1.18 dnevnega reda o avtomobilskih radarjih za preprečevanje trkov v frekvenčnem
     pasu 77,5 GHz–78 GHz. Ti radarji so v Evropski uniji že usklajeni z Odločbo
     Komisije 2004/545/ES, v kateri je celoten frekvenčni pas 77 GHz–81 GHz namenjen za
     avtomobilske radarje kratkega dosega.
     Za druge točke dnevnega reda WRC 2015 je Skupina za politiko radijskega spektra pripravila
     mnenje, s katerim Komisija soglaša glede bistvenih vidikov politik spektra.
     Nekatere izmed teh točk dnevnega reda so povezane s politikami EU, npr. s prometno politiko
     (točke 1.5, 1.7, 1.8, 1.15, 1.16 in nova točka dnevnega reda o sledenju letalom), vesoljsko
     politiko (točke 1.5, 1.7, 1.8, 1.11, 1.12, 1.16 in 1.17), bojem proti podnebnim spremembam in
     spremljanjem Zemlje (točke 1.5, 1.12, 1.17, a tudi 1.1), ali industrijsko politiko in
     gospodarsko rastjo (točki 1.16 in 1.17). Kot je razvidno iz tega pregleda, bi lahko dnevni red
     zadeval interese več politik Evropske unije. Rezultati pogajanj na Svetovni konferenci o
     radiokomunikacijah leta 2015 bi lahko neposredno ali posredno vplivali na uporabo obstoječe
     zakonodaje Unije ali njen predvideni razvoj. Zato bi bilo treba za zaščito stališč Unije glede
     navedenih točk dnevnega reda zagotoviti, da bodo v pogajanjih upoštevane obstoječe zahteve
     zakonodaje Unije in da pogajanja ne bodo vplivala na njen predvideni prihodnji razvoj.

SL                                                 4                                                  SL
 ---pagebreak---      Točka 1.3 dnevnega reda. Ta točka dnevnega reda je bila na Svetovni konferenci o
     radiokomunikacijah leta 2012 oblikovana kot poskus uskladitve radijskega spektra, ki se
     uporablja v javnih storitvah za zagotavljanje javnega varstva in pomoči pri nesrečah (PPDR).
     Glede na izhodiščno stanje, v katerem je uporaba radijskega spektra skrajno razdrobljena celo
     znotraj Evrope, bi bila to izjemno obsežna naloga. Na svetovni ravni je realnejši zmeren
     pristop. Mednarodni telekomunikacijski zvezi bi bilo treba zagotoviti ustrezne informacije o
     regionalnih frekvenčnih območjih, ki se uporabljajo za zagotavljanje javnega varstva in
     pomoči pri nesrečah, brez obveznosti glede uporabe določene tehnologije in/ali določenega
     frekvenčnega pasu.
     Točka 1.5 dnevnega reda. Pri tej točki gre za vprašanje, kako vključiti daljinsko vodene
     zračne sisteme (RPAS) v nerezerviran zračni prostor, t. j. v prostor, v katerem veljajo običajna
     pravila kontrole zračnega prometa. To je potrebno, da bi lahko omogočili učinkovito uporabo
     teh sistemov v civilne namene. Mednje spadajo možnosti za uporabo kot npr. iskanje in
     reševanje ter nadzor meje nad Sredozemljem, ugotavljanje obsega gozdnih požarov v
     razmerah, v katerih je tveganje za zrakoplove s posadko preveliko, oskrba na težavnem
     zemljišču in ugotavljanje učinkov podnebnih sprememb. Uporabo frekvenčnih pasov,
     razporejenih za fiksne satelitske storitve za kontrolno komunikacijo daljinsko vodenih zračnih
     sistemov, bi bilo treba načeloma podpreti, vendar bi morali zagotoviti združljivost z drugimi
     storitvami, ki imajo razporejene frekvence v teh pasovih, ne da bi ogrozili sedanji postopek
     koordinacije in obveščanja drugih satelitskih omrežij v frekvenčnem pasu in izpolnjevanje
     zahtev ICAO za zagotavljanje varnosti letenja.
     Točka 1.7 dnevnega reda. (ECS) Ta frekvenčni pas je bil prvotno predviden kot razširitveni
     pas za mikrovalovne pristajalne sisteme zrakoplovov. Vendar pa aeronavtični sektor tega
     frekvenčnega pasu ni potreboval in predlagan je umik prvotnih zahtev, da bi se postopno
     ukinila uporaba mobilnih satelitskih storitev v tem frekvenčnem pasu. Umik regulativnih
     omejitev za fiksne satelitske storitve (zemlja–vesolje) v frekvenčnem pasu 5 091 MHz–
     5 150 MHz bi bilo treba podpreti.
     Točka 1.8 dnevnega reda. Podpreti bi bilo treba večjo prožnost pri delovanju zemeljskih
     postaj na plovilih v frekvenčnem pasu 5 925 MHz–6 425 MHz in frekvenčnem pasu 14 GHz–
     14,5 GHz, vendar bi bilo treba še naprej ščititi druge storitve na teh frekvenčnih pasovih.
     Omilitev zahtev bi bila lahko v pomoč evropski vesoljski in pomorski industriji.
     Točka 1.11 dnevnega reda. Ta razporeditev je namenjena za sledenje, telemetrijo in kontrolo
     satelitov in je zelo pomembna za razvoj vesoljske politike. Zahtevo po razporeditvi za storitve
     satelitskega raziskovanja Zemlje (zemlja–vesolje) znotraj frekvenčnega pasu 7 GHz–8 GHz bi
     bilo treba podpreti, vendar bi bilo treba hkrati zagotoviti ustrezno zaščito obstoječih
     radiokomunikacijskih storitev v tem frekvenčnem pasu.
     Točka 1.12 dnevnega reda. Ta točka podpira razvoj satelitskih sistemov za raziskovanje
     Zemlje naslednje generacije in bo dopolnila program Copernicus. Prvotno razporeditev za
     storitve raziskovanja Zemlje v frekvenčnih pasovih 9 200 MHz–9 300 MHz in 9 900 MHz–
     10 400 MHz bi bilo treba podpreti, vendar pod pogojem, da se ta razširitev uporablja samo za
     sisteme, pri katerih je potreben frekvenčni pas, večji od 600 MHz.
     Točki 1.15 in 1.16 dnevnega reda. Ta točka bo zmanjšala zastoje v komunikaciji na plovilih v
     pristaniščih in uvedla nov varnostni sistem. Zadeva tako pomorsko kot vesoljsko politiko.
     Spremembe, potrebne za uvedbo izboljšav za komunikacijske postaje na plovilih in za razvoj
     sistema za izmenjavo podatkov VHF, ki ga uporablja pomorski sektor, bi bilo treba podpreti.
     Točka 1.17 dnevnega reda. Rešitev v frekvenčnem pasu 4 200 MHz– 4 400 MHz za brezžično
     notranjo komunikacijo med letalsko elektroniko (Wireless Avionics Intra-Communications),

SL                                                  5                                                   SL
 ---pagebreak---      ki bi bila usklajena v svetovnem merilu, bi bilo treba podpreti, vendar hkrati zagotoviti zaščito
     obstoječih letalskih radionavigacijskih sistemov, ki delujejo v tem frekvenčnem pasu.
     Uspešen izid bi lahko bistveno znižal težo letal, zmanjšal porabo goriva in stroške
     obratovanja, s čimer bi se zmanjšal vpliv zračnega prevoza na okolje.
     Za novo točko dnevnega reda o sledenju letal bi bilo treba ustrezno opredeliti zahteve za
     prihodnji sistem in hkrati zagotoviti, da bo vsaka morebitna odločitev na tej konferenci
     izhajala iz teh zahtev.
     Ob upoštevanju zgoraj navedenega je treba v skladu s členom 218(9) PDEU določiti stališča,
     ki naj se v imenu Evropske Unije zastopajo na Svetovni konferenci o radiokomunikacijah, ki
     sprejema spremembe Pravilnika o radiokomunikacijah.

     4.       PRORAČUNSKE POSLEDICE
     Posebnih proračunskih posledic ni, razen stroškov pogajanj.

SL                                                  6                                                    SL
 ---pagebreak---                                                            2015/0119 (NLE)

                                                 Predlog

                                             SKLEP SVETA

              o stališču, ki naj se v imenu Evropske unije zastopa na Svetovni konferenci o
           radiokomunikacijah leta 2015 (WRC 2015) Mednarodne telekomunikacijske zveze
                                                  (ITU)

                                         (Besedilo velja za EGP)

     SVET EVROPSKE UNIJE JE –
     ob upoštevanju Pogodbe o delovanju Evropske unije in zlasti člena 114 v povezavi s členom
     218(9) Pogodbe,
     ob upoštevanju predloga Evropske komisije,
     ob upoštevanju naslednjega:
     (1)      V skladu z resolucijo 1343, ki vsebuje dnevni red, sprejet na Svetovni konferenci o
              telekomunikacijah ITU leta 2012 (WRC 2012), bo Svetovna konferenca o
              radiokomunikacijah leta 2015 (WRC 2015) sprejela akte v obliki spremembe
              Pravilnika o radiokomunikacijah, ki bodo začasno veljali za vsako pogodbenico, ki bo
              podpisala končne akte konference. Za pogodbenice se bo v vsakem primeru štelo, da
              soglašajo s tem, da jih končni akti zavezujejo 36 mesecev od začetka veljavnosti
              spremembe. Vse države članice Evropske unije so podpisnice Pravilnika o
              radiokomunikacijah, vsaj nekatere spremembe pa bi lahko vplivale na skupna pravila
              EU ali spremenile njihovo področje veljavnosti. Zato je treba sprejeti odločitev o
              stališčih, ki se bodo zastopala v imenu Unije, čeprav Unija ni polnopravna članica
              ITU.
     (2)      V skladu z drugim odstavkom člena 9(1) Direktive 2002/21/ES o skupnem
              regulativnem okviru za elektronska komunikacijska omrežja in storitve (okvirna
              direktiva), države članice pri uporabi člena 9 spoštujejo ustrezne mednarodne
              sporazume vključno s Pravilnikom o radiokomunikacijah Mednarodne
              telekomunikacijske zveze. Vsako spremembo Pravilnika o radiokomunikacijah ITU bo
              treba zato preučiti glede na to, ali bi lahko vplivala na člen 9 ali spremenila njegovo
              področje uporabe.
     (3)      Člen 9 okvirne direktive določa, da morajo države članice poskrbeti za učinkovito
              upravljanje radijskih frekvenc za elektronske komunikacijske storitve na svojem
              ozemlju v skladu s členom 8 in členom 8a direktive. V skladu s členom 8 nacionalni
              regulativni organi podpirajo konkurenco pri zagotavljanju elektronskih
              komunikacijskih omrežij, elektronskih komunikacijskih storitev in pripadajočih naprav
              ter storitev tako, da npr. spodbujajo učinkovito uporabo radijskih frekvenc ter
              zagotovijo njihovo učinkovito upravljanje in prispevajo k razvoju notranjega trga z
              odpravljanjem preostalih ovir pri zagotavljanju elektronskih komunikacijskih omrežij,
              pripadajočih naprav in storitev ter elektronskih komunikacijskih storitev na evropski
              ravni. Države članice morajo v skladu s členom 8a upoštevati med drugim
              gospodarske vidike javnega interesa, svobode izražanja ter kulturne in tehnične vidike

SL                                                   7                                                  SL
 ---pagebreak---            v zvezi s politikami EU ter različne interese uporabnikov radijskega spektra, da bi
           optimizirale uporabo radijskega spektra in se izognile škodljivemu motenju.
     (4)   Skupna pravila so določena tudi v odločbah Komisije 2005/513/ES, 2008/411/ES in
           2004/545/ES; upoštevati bi bilo treba tudi stalno regulativno delo Komisije skupaj z
           državami članicami v okviru Odbora za radijski spekter in Skupine za politiko
           radiofrekvenčnega spektra in s pomočjo Evropske konference poštnih in
           telekomunikacijskih uprav v skladu z Odločbo Evropskega parlamenta in Sveta
           št. 676/2002/ES (Odločba o radijskem spektru). Države članice bi morale zato v imenu
           Unije sprejeti stališča, ki ne postavljajo pod vprašaj vsebine teh odločb in stalnega
           regulativnega dela.
     (5)   Sprejetje posebnih smernic, ki so potrebne za to, da bodo države članice na konferenci
           lahko zavzele stališče o točkah dnevnega reda, pomembnih za obstoječe odločbe o
           uskladitvi na podlagi Odločbe o radijskem spektru ali stalno delo z namenom take
           uskladitve, ne posega v zunanjo pristojnost Unije glede drugih točk dnevnega reda, ki
           bi lahko vplivale na skupna pravila ali spremenile njihovo področje uporabe. V zvezi s
           slednjim se stališče Unije glede teh točk dnevnega reda omejuje na to, da je treba med
           pogajanji zagotoviti spoštovanje obstoječih zahtev zakonodaje Unije.
     (6)   Na podlagi Resolucije 233 WRC 2012 v zvezi s točko 1.1 dnevnega reda WRC 2015
           mora Mednarodna telekomunikacijska zveza določiti frekvenčne pasove, ki bi se lahko
           uporabljali za mednarodne mobilne telekomunikacije (IMT), v odvisnosti od obstoječe
           ali nove razporeditve teh frekvenčnih pasov za mobilne storitve, morda vključno s
           frekvenčnimi pasovi 470 MHz–694 MHz, 1 427 MHz–1 518 MHz, 3 400 MHz–
           3 800 MHz, 5 350 MHz–5 470 MHz in 5 725 MHz–5 925 MHz.
     (7)   Glede mobilnih komunikacij se v Sklepu št. 243/2012/EU Evropskega parlamenta in
           Sveta o vzpostavitvi večletnega programa politike radijskega spektra (RSPP) poziva k
           določitvi najmanj 1 200 MHz za brezžični širokopasovni prenos v Uniji do leta 2015,
           vključno z že usklajenimi frekvenčnimi pasovi. Zato je treba vsa pogajanja v zvezi s
           frekvenčnimi pasovi, ki bi se lahko uporabljali za mednarodne mobilne
           telekomunikacije, voditi tako, da se bo skozi celotna pogajanja ohranjala enotnost
           Evropske unije.
     (8)   V zvezi s tem je z Odločbo Komisije 2008/411/ES7 frekvenčni pas 3 400 MHz–
           3 800 MHz usklajen za brezžični širokopasovni prenos, z Odločbo
           Komisije 2005/513/ES8     pa    sta    frekvenčna    pasova 5 150 MHz–5 350 MHz
           in 5 470 MHz–5 725 MHz usklajena za brezžične dostopovne sisteme, vključno z
           radijskimi lokalnimi omrežji. Glede frekvenčnega pasu 1 452 MHz–1 492 MHz je,
           potem ko je Odbor za radijski spekter dal pozitivno mnenje, v postopku sprejemanja
           ukrep za tehnično uskladitev v skladu s členom 4(3) Odločbe o radijskem spektru, in
           sicer z namenom uskladitve tega frekvenčnega pasu za brezžične širokopasovne
           komunikacije v Uniji. Ta frekvenčni pas (1 452 MHz–1 492 MHz) bo skupaj s
           sosednjima pasovoma 1 427 MHz–1 452 MHz in 1 492 MHz–1 518 MHz ključni
           element pogajanj, s čimer se bo potrdila potreba po celostnem pristopu za celoten
           frekvenčni pas.

     7
           Spremenjena z Izvedbenim sklepom Komisije 2014/276/EU.
     8
           Spremenjena z Odločbo Komisije 2007/90/ES.

SL                                                  8                                               SL
 ---pagebreak---      (9)    Z odločbo Komisije 2008/671/ES je usklajena uporaba radijskega spektra v
            frekvenčnem pasu 5 875 MHz–5 905 MHz za varnostne aplikacije inteligentnih
            transportnih sistemov.
     (10)   Komisija je ob upoštevanju pozitivnega mnenja Odbora za radijski spekter
            2. septembra 2013 pooblastila Evropsko konferenco poštnih in telekomunikacijskih
            uprav, da preuči in določi usklajene pogoje za združljivost in souporabo brezžičnih
            dostopovnih sistemov, vključno z radijskimi lokalnimi omrežji, v frekvenčnih
            pasovih 5 350 MHz–5 470 MHz in 5 725 MHz–5925 MHz v Uniji, pri čemer je
            posebej pozvala k zaščiti načrtovanega delovanja GMES/Copernicus ali letalskih
            vremenskih radarjev. Ker po navedbah Evropske konference poštnih in
            telekomunikacijskih uprav trenutno ne obstaja tehnika za ublažitev motenj, ki bi
            dopuščala uvedbo radijskih lokalnih omrežij v frekvenčnem pasu 5 350 MHz–
            5 470 MHz skupaj s sistemom Copernicus, bi bilo treba z odločanjem o uporabi
            frekvenčnih pasov 5 350 MHz–5 470 MHz in 5 725 MHz–5 925 MHz za radijska
            lokalna omrežja počakati do Svetovne konference o radiokomunikacijah leta 2019, saj
            so študije še v teku.
     (11)   Resolucija 232, sprejeta na WRC 2012, v povezavi s točko 1.2 dnevnega
            reda WRC 2015 daje pooblastilo za študije na ravni Mednarodne telekomunikacijske
            zveze o razporeditvi frekvenčnega pasu 694 MHz–790 MHz za mobilne storitve, ki
            začne veljati takoj po WRC 2015. Ker se ta frekvenčni pas v vseh državah članicah
            trenutno uporablja za prizemno radiodifuzijo, je Komisija ob upoštevanju pozitivnega
            mnenja Odbora za radijski spekter 19. februarja 2013 pooblastila Evropsko konferenco
            poštnih in telekomunikacijskih uprav, da v skladu s členom 4(2) Odločbe o radijskem
            spektru razvije usklajene tehnične pogoje za uporabo frekvenčnega pasu 694 MHz–
            790 MHz za brezžični širokopasovni prenos, ki bodo sprejeti z izvedbenim sklepom
            Komisije v skladu s členom 4(3) Odločbe o radijskem spektru. Kot je v svojem
            mnenju z dne 19. februarja 2015 poudarila tudi Skupina za politiko radiofrekvenčnega
            spektra, bi bila uvedba take rešitve za tehnično uskladitev odvisna od odločitve Sveta
            in Parlamenta o prihodnji rabi navedenega frekvenčnega pasu, ki pa bo sprejeta šele po
            WRC 2015. Zato morajo rezultati Svetovne konference o radiokomunikacijah
            leta 2015 ohraniti čim večjo prožnost za odločitev Parlamenta in Sveta, saj bodo
            posledice takega ukrepa odločilne za prihodnost radiodifuzije in brezžičnih
            širokopasovnih elektronskih komunikacij v Uniji.
     (12)   Poleg tega je ob upoštevanju pomembnosti spodnjega dela pasu UHF za radiodifuzijo
            treba zagotoviti, da bo Svetovna konferenca o radiokomunikacijah leta 2015
            omogočila, da bo v Uniji dovolj radijskega spektra ohranjenega za zagotavljanje
            prizemnih avdiovizualnih medijskih storitev v frekvenčnem pasu 470 MHz–694 MHz.
            To je skladno s členom 7 Sklepa št. 234/2012/EU, v skladu s katerim si morajo države
            članice, v sodelovanju s Komisijo, prizadevati zagotoviti, da je na voljo dovolj spektra
            za satelitsko in prizemno zagotavljanje inovativnih avdiovizualnih medijskih storitev
            za državljane Unije, tudi ob upoštevanju dejstva, da polovica evropskih gospodinjstev
            trenutno sprejema storitve radiodifuzije preko prizemnega omrežja in da je
            radiodifuzija v Evropi trenutno močno odvisna od frekvenčnega pasu 470 MHz–
            694 MHz.
     (13)   Dnevni red za naslednjo Svetovno konferenco o radiokomunikacijah leta 2019 bo
            sprejet na WRC 2015 pod točko 10 dnevnega reda. Zlasti ob upoštevanju odločitev, ki
            bodo sprejete pod točko 1.1 dnevnega reda WRC 2015 v zvezi s frekvenčnimi pasovi,
            ki bi se lahko uporabili za mednarodne mobilne telekomunikacije, po vsem svetu
            vlada zanimanje za določitev spektra v višjih frekvencah nad 6 GHz za mednarodne

SL                                                 9                                                   SL
 ---pagebreak---             mobilne telekomunikacije pete generacije. Pripravljalno delo v procesu ITU bo moralo
            biti skladno z delom, ki bo vzporedno potekalo v Evropski uniji.
     (14)   Resolucija 654, sprejeta na WRC 2012, v povezavi s točko 1.18 dnevnega reda
            WRC 2015 poziva k izvedbi študij o razporeditvi frekvenčnega pasu 77,5 GHz–
            78 GHz za avtomobilske radarje kratkega dosega. Z odločbo Komisije 2004/545/ES je
            za avtomobilske radarje kratkega dosega usklajen frekvenčni pas 77 GHz–81 GHz –

     SPREJEL NASLEDNJI SKLEP:

                                                Člen 1
     Države članice sodelujejo pri pogajanjih na Svetovni konferenci o radiokomunikacijah
     Mednarodne telekomunikacijske zveze leta 2015 z namenom sprejetja sprememb Pravilnika o
     radiokomunikacijah, pri čemer ravnajo skupaj v interesu Unije.
     Stališča, ki se bodo zastopala v imenu Unije na pogajanjih in med sprejemanjem sprememb
     Pravilnika o radiokomunikacijah, so določena v Prilogi k temu sklepu.
     Če bodo na konferenci v zvezi z vsebino iz Priloge podani novi predlogi, o katerih stališče
     Unije še ni oblikovano, se bo stališče Unije oblikovalo s koordinacijo na kraju samem, preden
     se bodo na konferenci sprejemale spremembe Pravilnika o radiokomunikacijah. V takih
     primerih je stališče Unije v skladu z načeli, določenimi v Prilogi k temu sklepu.

                                                Člen 2
     Spremembe Pravilnika o radiokomunikacijah se objavijo v Uradnem listu Evropske unije.

                                                 Člen
     Ta sklep začne veljati .
     V Bruslju,

                                                Za Svet
                                                Predsednik

SL                                                10                                                 SL